बताई करियर में ज्यादा फिल्में न मिलने की वजह, बोले- लोगों को मक्खन नहीं लगा सकता
Pardes Movie Actor Apurva Agnihotri Interview - टीवी एक्टर अपूर्व अग्निहोत्री ने हाल ही में अपनी फिल्म परदेस के बारे के बारे में चर्चा की, जिसमें उनके साथ शाहरुख खान, महिमा चौधरी और अमरीश पूरी जैसे एक्टर्स ने काम किया था।
टीवी एक्टर अपूर्व अग्निहोत्री ने हाल ही में अपनी फिल्म परदेस के बारे के बारे में चर्चा की, जिसमें उनके साथ शाहरुख खान, महिमा चौधरी और अमरीश पुरी जैसे एक्टर्स ने काम किया था। बातचीत के दौरान अपूर्व ने बताया कि शूटिंग के वक्त शाहरुख खान ने सेट पर उनकी बहुत मदद की थी। इसके अलावा अपूर्व ने फिल्मों में अपने छोटे करियर के बारे में बात की और बताया कि शायद उनके स्वभाव के कारण उन्हें फिल्मों ज्यादा काम नहीं मिला।
पहले से क्लियर था कि परदेस मेरी फिल्म नहीं है 
सिद्धार्थ कानन को दिए इंटरव्यू में अपूर्व ने बताया कि उन्हें शुरुआत से क्लियर कर दिया गया था कि यह फिल्म उनकी नहीं है। अपूर्व ने कहा- ‘जब सुभाष जी ने बुलाया तो उन्होंने मुझे बताया कि परदेस पूरी तरह से शाहरुख और महिमा की फिल्म है। हालांकि, उन्होंने ये भी कहा था कि मैं एक और नए किरदार को इंट्रोड्यूस कर रहा हूं। अगर तुम अच्छा करते हो, तो हो सकता है कि तुम फिल्म का सरप्राइज पैकेज बनकर उभरो।’
अपूर्व ने शेयर किया शाहरुख के साथ पहली मुलाकात का किस्सा 
शाहरुख खान की तारीफ करते हुए अपूर्व ने बताया कि वो लोगों से सेट पर काफी शांत और अच्छा व्यवहार करते थे। यह जानने के बावजूद की वो फिल्म के मेन लीड हैं, उन्होंने कभी किसी को ऐसा नहीं महसूस कराया।
शाहरुख से पहली मुलाकात का किस्सा शेयर करते हुए अपूर्व ने कहा- वो हमेशा 15-20 लोगों से घिरे रहते थे। जब मैं उनसे पहली बार मिला उन्होंने टॉमी हिलफिगर शर्ट पहन रखी थी, जिसे वो हर दूसरे दिन पहन लिया करते थे। जब मैं पहुंचा तो उन्होंने उठकर मुझसे हाथ मिलाया और कहा- ‘हाय मैं शाहरुख हूं।’ यह उनसे मेरी पहली बातचीत थी।
अपूर्व ने बताई ज्यादा फिल्में न मिलने की वजह 
परदेस के बाद अपूर्व अग्निहोत्री बहुत कम फिल्मों में नजर आए। उनसे जब इस बारे में सवाल किया गया, इस पर अपूर्व ने कहा- इसके कई कारण हो सकते थे, लेकिन मुझे लगता है कि इसकी वजह मेरा स्वभाव था अगर आप फिल्म इंडस्ट्री में सक्सेसफुल होना चाहते हैं, तो आप इंट्रोवर्ट और शांत स्वभाव के नहीं हो सकते हैं। आपको खुद की मार्केटिंग करनी होगी, आपको अपने जोन से बाहर निकलना होगा। मैं नहीं कर सका। मैं हर दिन पार्टी नहीं कर सकता और लोगों को मक्खन नहीं लगा सकता हूं।